Diari Oficial de la Generalitat Valenciana


Sumari del DOGV 3571, del 30-08-1999 (1999/7489)

ORDRE de 29 de juliol de 1999, de la Conselleria de Cultura, Educació i Ciència, per la qual es crea la Secció d'Educació Secundària a Los Montesinos.
------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7489


Data del document
:   29-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Montesinos, los
    * ensenyament secundari

ORDRE de 29 de juliol de 1999, de la Conselleria de Cultura, Educació i Ciència, per la qual es crea la Secció d'Educació Secundària a Los Montesinos. [1999/X7489]
  
La disposició addicional huitena del Reglament Orgànic i Funcional dels Instituts d'Educació Secundària, aprovat per Decret 234/1997, de 2 de setembre, del Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària, i faculta la Conselleria de Cultura, Educació i Ciència per a la creació i supressió d'estos centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La Direcció Territorial de Cultura i Educació d'Alacant ha efectuat proposta de creació d'una secció a Los Montesinos per escolaritzar l'alumnat d'Educació Secundària Obligatòria.
  
L'Ajuntament de la citada localitat, en sessió plenària celebrada el 28 de setembre de 1998 acordà cedir a títol gratuït, a la Generalitat Valenciana, un solar de 9.314'75 m², ubicat en la unitat de execució núm. 2 per a la ubicació d'un centre d'Educació Secundària.
  
Mentre que es tramita l'execució de l'edifici escolar, l'Ajuntament ha posat a disposició de la Conselleria de Cultura, Educació i Ciència un terreny de propietat municipal situat en el barri de Los Miras, junt a la zona esportiva municipal.
  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Antonio Sequeros d'Almoradí, codi 0302445, el següent centre docent:
  
Província: Alacant
  
Localitat: Los Montesinos
  
Denominació: Secció de l'Institut d'Educació Secundària Antonio Sequeros d'Almoradí, a Los Montesinos
  
Codi: 17351294
  
Adreça: c/ Barri de Los Miras, s/n.
  
Composició: 8 unitats d'Educació Secundària Obligatòria
  
Capacitat:: 240 llocs escolars
  
Segon
  
1. El centre iniciarà les seues activitats el curs acadèmic 1999/2000 i oferirà matrícula per a cursar primer, segon i tercer d'Educació Secundària Obligatòria.
  
2. En el curs 1999/00 oferirà el primer i segon cicle d'Educació Secundària Obligatòria.
  
Tercer
  
El director territorial de Cultura i Educació d'Alacant nomenarà l'equip directiu del centre, conformement a allò establit en l'Ordre de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més a més de dotar-lo de l'equipament i material didàctic necessaris. A tal efecte la Direcció Territorial de Cultura i Educació efectuarà l'oportuna i raonada proposta.
  
DISPOSICIÓ ADDICIONAL
  
Allò establit en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al dia 1 de juliol de 1999.
  
València, 29 de juliol de 1999
  
El conseller de Cultura, Educació i Ciència,